Document ID: /roh_data/filtered/fineweb-2-filterrobots_roh.jsonl.gz/45356

Viseta el museum regiunal da Trun
Naven dil mund dallas colurs tochen tier igl artist Aluis Carigiet
Avon las vacanzas d’atun essan nus sefetschentai intensivamein cun il mund dallas colurs, digl art ed empriu ad enconuscher igl artis Kandinsky.
Suenter las vacanzas essan nus i sin la tscherca dils fastitgs dad artists indigens e spertamein engartau Aluis Carigiet. Cun ina viseta el museum a Trun, siu liug nativ havein nus saviu contemplar bia ovras artisticas dad el ed udiu aunc entginas autras caussas sur da quei renomau artist.
Anavos en scoletta cun massa impressiuns han ils affons schau maun liber a lur ideas e creativitad e malegiau sco Aluis Carigiet. E tgisa sche in ni l’auter dad els vegn ad ir ina semeglionta via sco Aluis Carigiet, pertgei lur art impressiunescha e fascinescha medemamein.